
A V I Z

asupra proiectului de Lege pentru ratificarea Convenţiei dintre Guvernul României şi Guvernul Republicii Bulgaria privind recunoaşterea reciprocă a diplomelor şi certificatelor de studii 

eliberate de instituţii de învăţământ şi a titlurilor ştiinţifice din 

cele două state, semnată la Bucureşti la 22 ianuarie 1999. 


           În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Convenţiei dintre Guvernul României şi Guvernul Republicii Bulgaria privind recunoaşterea reciprocă a diplomelor şi certificatelor de studii eliberate de instituţii de învăţământ şi a titlurilor ştiinţifice din cele două state, semnată la Bucureşti la 22 ianuarie 1999, trimis cu adresa nr.214 din 7 iunie 1999, înregistrată sub nr.437 /XVIII/11  din 8 iunie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut proiectul de lege menţionat mai sus, în şedinţa din 16 iunie 1999. 



În urma examinării proiectului de lege, membrii comisiei au hotărât, cu majoritate de voturi, avizarea favorabilă a acestuia, în forma adoptată de Senat la 31.05.1999.



În raport de obiectul şi conţinutul său, acest proiect de lege  face parte din categoria legilor ordinare.  

